Mesjė 10

Mesjė 10 (M10, NGC 6254) – kamuolinis spiečius, esantis Gyvatnešio žvaigždyne.Messier 10. NASA, 2017-10-19. Nuoroda tikrinta 2021-05-10. Nuotolis iki šio spiečiaus yra 14 300 šviesmečių, objekto regimasis ryškis – 6,6. Spiečiaus skersmuo – 83 šviesmečiai.Messier 10. Messier SEDS. Nuoroda tikrinta 2021-05-10.

1764 m. gegužės 29 d. šį spiečių atrado Charles Messier (apibūdino kaip „ūką be žvaigždžių“). Paskiras šio spiečiaus žvaigždes pro teleskopą pirmasis įžvelgė William Herschel.

Mesjė 10 spiečius išsiskiria mėlynųjų atsilikėlių gausa. Tai žvaigždės, kurios atrodo jaunesnės už kitas spiečiaus žvaigždes. Kaip manoma, kamuolinių spiečių žvaigždės yra susiformavusios tuo pat metu, tad turėtų būti maždaug tokio pat amžiaus. Šios neįprastos žvaigždės galėjo susiformuoti žvaigždėms susidūrus ar dėl kitokios žvaigždžių sąveikos.

Mesjė 10 spiečius matomas pro žiūronus. Teigiama, kad palankiausias metas jį stebėti yra liepos mėnesį.

 Išnašos 

Kategorija:Mesjė objektai
Kategorija:Spiečiai